Топелиус, Сакариас

**Захариас (Цакариас, Сакариас, Цахрис, Захрис) Топелиус** (, , 1818 иень якшамковонь 14 чистэ, Нюкарлебю ош — 1898 иень эйзюрковонь 12 чистэ, Сиббу ош, Финнэнь Ине Инязорчи) — содавикс финнэнь сёрмадей ды валморозей, карелэнь-финнэнь ды саамонь фольклоронь ванныця-тонавтниця. Сёрмадсь шеведекс. Ульнесь профессорокс ды Александрань лемсэ Инязоронть университетэнь прявтокс (1875 –1878). Чачоманзо коряс — швед.

## Эрямопингезэ
right|120px|thumb|Топелиус Суоми Масторон почтань маркасо

Чачсь 1818 иень якшамковонь 14 чистэ, тетязо ульнесь ормань пичкавтыця ды раськень поэзиянь пурныця. Раськень эрямозо сонсь моли ёвксонь ёнов. Бодянзо бодя Кристофер Топелиус аванзо марто оргодсть  шкава 1714 иестэ Оулустэ Мухосов, косо сынь кекшнесть. Казак месть сынст ялатеке муизь ды саизь цёрань урекс.
Зярыя иень ютазь сон таго оргодсь ды сась Суоминь Масторонь лембеёнксов, свал чивалгомаёнов молезь. Тосто понгсь Стокгольмов ды тосо каршовастызе аванзо. Шкань ютазь те эсь раськеде ёвтнемась кармавтызе Топулиусэнь сёрмадомс "Килей ды теште" ёвксонть.

Уш вишкапингстэ кармасть содавомо  сонзэ художественной тевс педямозо: сюпав эрьва мезень думсемасо, пшти вановтозо, мистикантень мелень явомась. 11 иень топодемстэ кучозель Оулув тонавтнеме.

1833 иесэ састь эрямо Гельсингфорсов,  косо теевсь содавиксэкс Юхан Людвиг Рунеберг марто, конась ульнесь фенномания айгеманть прявтокс 1830 иетнестэ. Рунебергэнь кужось виевстэ лыкавтызе Топелиус од цёранть мелензэ ды невтсь тензэ икелев молема ки сёрмадомасо, обществань ды политикань айгемасо.

1840 иестэ Топелиус прядызе Император Александрань университетэнть (неешь шкане Хельсинкинь университет), ды 1841 иестэ кармась "Гельсингфорсонь кулянь" () кулялопань витницякс ды важодсь тосо 1860 иень видс. Кулялопас сёрмалеманзо ульнесть либеральнойть.

1845 иестэ лиссь Топелиусэнь нилестэ васеньце валморонь пусмо, «Верескэнь цецят». Секе 1845 иестэ кармасть лисеме "Суоми Масторонть эрямопингезэ артовкссо" ловномапусмо, сынь лиснесть  1852 иень видс.

1847 иестэ кармась историянь наукань докторокс, сисем иень ютазь - профессорокс. Крымской торпингень шкава мольсь Рузонь Масторонть ёнов, секс кой-кодат радикальной финнт явсть эйстэдензэ.

1854 иестэ саезь ульнесь Гельсингфорсской университетэнь (неень шкань Хельсинкинь университетэнь) профессорокс,   1875 иестэ саезь — истяжо ульнесь те университетэнь лекторокс. 1878 иестэ кадызе университетэнь важодеманзо, ульнесь мелезэ алтамс прянть ансяк сёрмадоманень.

Казезель Шведэнь академиянь сырнень медальсэ литературной шкинеманзо кисэ 1886 иестэ.

Тейтерезэ Ева кармась артыцякс.

## Шкинемазо
Топелиусэнь сёрмадомань шкинемазо . Сон ламо сёрмады лирика эсь мастордо, масторонь ды пертьпельксэнь вечкемадо
(«Улео лейсэ эень соламо», «Вирень морот», «Телень куро» ды лият). Седе мейлень валморосо сон ламо корты пазнэнь кемемадо.

Теде башка, Топелиус содавикс исторической сёрмадовкссонзо кувалт, конатнесэ маряви Вальтер Скоттонь, Виктор Гюгонь ды Даниянь Масторонь  Бернхард Северин Ингеманнонь романонь сёрмадомань стилесь. Топелиусэнь  «Финляндской Герцогинясь» романозо, конась нолдазель 1850 иестэ, кармась суоминь келень литературасо васеньце покш раськень ды историянь коряс сёрмадовксокс. «Фельдшерэнь ёвтнеманзо» максыть содамочи Суоминь Мастордо Густав II Адольфонь шкасто саезь Густав III шкатнень видс. 
1879 иестэ лиссь  Кристина Инязоравань шкава эрямо ланга романось  — «Тештень эйкакшт». Драмань сёрмадовксонзо коряс сехте содавиксэкс аштить «Регина фон Эммериц», (1853) ды  «50 иень ютазь» (1851), конатне сёрмадозельть «Фельдшерэнь ёвтнеманзо» коряс.

Европасо Топелиус васняяк содавикс кода *Sagor* ёвкстнэнь сёрмадыця (1847–1852). Седе икеле шкань сёрмадовкссо маряви сонзэ Ганс Христиан Андерсен ёнов молемазо, ялатеке теде мейле сон муизе эсензэ сёрмадома лувонзо, стилензэ.

## Мельвешиця фактат

* Топелиус ульнесь васенцекс, конась мерсь теемс Суоми Масторонь  ашокс ды небеснойкс. Мерсь раськекоцтонть теемс ашокс, колмо небесной тюсонь трокс молиця тешкставкст ды ашо теште куншкасо. Ашось - те лов, небесноесь — зёлтт.
* Топелиуснэнь тусь мельс Берингень уематарканть трокс Трансконтинентальной магистралень вачкамось (теде сон корты  «Кода Пааво кузнецесь поездэнть подковизе» ёвкссо, лия ютавтовкссо — «Кода чугункань кись сисем милень кемть получась»).
* 1985 иестэ СССР-сэ лиссь «Лапландиясто Сампось» Топелиусэнь «Сампо лопарень вишка цёракайне» ёвксонзо коряс мультфильма.

## Печатазь сёрмадовксонзо
* Топелиус Ц. Ёвкст: Шведень кельстэ ютавтовк. / Д. Кобозевень пурнавкс. — М.: Книжный клуб «Книговек», 2018. — 560 с.
* Топелиус З. Ёвкст / А. Любарскаянь витнема ало вишка эйкакшонь туртов. С. Хмельницкоень валморотнень ютавтомась. Т. Цинберг артыцясь. Петрова артыцянть . — Петрозаводск: Госиздат Карело-Финской ССР, 1955. — 96 с.
* Топелиус З. Телень ёвкс / А. Любарская витницясь; С. Хмельницкоень валморотнень ютавтомазо, А. Якобсон артыцясь — Л.: Детская литература, 1969. — 300 000 экз.
* З. Топелиусэнь ёвкст: 4-це нолдавкс, В.Крюковонь акварельть ды 2 артозь картинат и 33 артовкст. — Санкт-Петербург: Изд-во Гранстрема, 1903.  — 237 с.
* Топелиус З. Ёвкст — Сортавала: Госиздат КФССР, 1955. — 96 с., 150 000 экз-сэ лисемазо
* Топелиус З.  Ёвкст / А. Любарская витницясь; стихи С. Хмельницкого; В. Фирсовань артовкст, В. Конашевичень обложказо.— Петрозаводск: Госиздат Карело-Финской ССР, 1948. — 96 с., тираж 75 000 экз.

## Примечания

## Теде башка ловнодо тестэ
; Рузкс
* *Брандис Е. П.* От Эзопа до Джанни Родари: зарубежная литература в детском и юношеском чтении. — М., 1980. — С. 98–99.
* *[[Брауде, Людмила Юльевна|Брауде Л. Ю.]]* Сказки скандинавских писателей. — Л., 1990. — С. 164–219.
* *Брауде Л. Ю.* Сказочники Скандинавии. — Л., «Наука», 1974. — С. 91–117.
* *Брауде Л. Ю.* Скандинавская литературная сказка. — М., 1979. — С. 99–119.
* *Будур Н. В.*, *Иванова Э. И.*, *Николаева С. А.*, *Чеснокова Т. А.* Зарубежная детская литература: Учеб. пособие для студ. сред. и высш. пед. учеб. заведений — М.: Академия, 1998. — С. 179–180.
* 
; Лия кельтнесэ
* Lagerlöf S., Zachris Topelius, Stockh., 1920.
* Nyberg P. B., Z. Topelius Elämäkerrallinen kuvaus, osa 1—2, Porvoo-Hels., 1950.
* Rancken G., Zachris Topeliuksen kuvakielestäja faabeleista, Tampere, 1968.

## Невтькеть

* http://www.topelius.fi
* http://www.helsinki.fi/kasv/nokol/topelius.html
* https://web.archive.org/web/20080512061030/http://www.sipoo.fi/topelius/
* http://feb-web.ru/feb/litenc/encyclop/leb/leb-3481.htm